પહેલાં સ્ટેન્ડિંગ ચેરમેન અમૂલ ભટ્ટ સ્કૂલ બોર્ડના બજેટ ઉપર બોલવા ઊભા થયા હતા તેઓએ વિકાસના કામો અંગે ચર્ચા કરી હતી પછી કોંગ્રેસના કોર્પોરેટર જગદીશ રાઠોડ ચર્ચા માટે ઊભા થયા હતા જ્યાં તેઓ બોલી રહ્યાં હતા ત્યારે મેયરે તેમને વારંવાર માત્ર ૧૫ મીનિટ જ બોલવા ટકોર કરી હતી જેથી તેઓની ૧૫ મિનિટ પૂર્ણ થતાં મેયરે તેમને બેસી જવા માટે આદેશ કર્યો હતો અને ભાજપના કોર્પોરેટર ભાવનાબહેનને બોલવા માટે કહ્યું હતું જેથી કોંગ્રેસના કોર્પોરેટરે એવી દલીલ કરી હતી કે, અમને બોલવા માટે પૂરતો સમય આપો પણ મેયરે જણાવ્યું હતુ કે, દરેકને ૧૫ મિનિટ મળશે જેથી કોંગ્રેસના સભ્યોએ વિરોધ વ્યક્ત કરી મેયરની ડાયસ આગળ હોબાળો કર્યો હતો જેથી ભાજપના સભ્યો પણ સામે ગયા હતા પછી એકબીજા સામે ફાઇલો ઉછાળી હતી.